ضراب اطرافیندا باش وئرهن حادثهلری آمریکا-تورکییه آراسیندا سون ایللردهکی بحرانین نؤوبتی مرحلهسی حساب ائتمک اولار. واشینگتن و آنکارا بیر-بیریلرینه قارشی مومکون بوتون واسطه لری ایشه سالیبلار و ضراب مسئلهسی آمریکانین الینده اولدوقجا گوجلو دلیلدیر.
بو سؤزلری آخار. آذ-ا آچیقلاماسیندا پولیتولوگ نزاکت ممدووا دئییب. او وورغولاییب کی، تورکییه ضرابلا باغلی واشینگتنا بیر نئچه دفعه نوتا وئریب:
«بو دا اونو گؤستریر کی، بو مسئله تورکییه حاکمیتی اوچون نه قدر اؤنملیدیر. چونکی آ ک پ ناظیرلرینه میلیونلارلا دوللار روشوت وئریلمهسی مقابیلینده ایرانا قارشی تطبیق اولونان ائمبارقونون پوزولماسی ادعاسی اردوغانا هم خاریجی سیاستده، هم ده داخیلده موخالیفت طرفیندن تضییقلر یارادا بیلر. آرتیق بونون علامتلری ده اؤزونو گؤستریر و ج ح پ آک پارتی اقتدارینا قارشی چیخیشلار ائتمهیه باشلاییب».
پولیتولوگ قئید ائدیب کی، ضراب مسئلهسی اردوغانین داواملی اولاراق آمریکانی کوردلری سلاحلاندیرماسی، فئتؤ واسطهسیله چئوریلیش جهدی ائتمهسی ادعالارینا قارشی حاضیرلانیب:
«آمریکا رضا ضراب اولاییندان تورکییهیه قارشی بو جور ایستیفاده ائتمهیه چالیشیر. ج ح پ-نین ادعاسینا گؤره ایسه ضراب ایران خصوصی خیدمت اورگانلارینین آگنتیدیر و هم ده بیر سیرا دؤولت سیرری تشکیل ائدن معلوماتلاری الده ائدیب. ضرابین آگنت اولدوغونو آرتیق آ ک پ اقتداری دا دئییر. ج ح پ ایسه آ ک پ-دن طلب ائدیر کی، ضرابین روشوت وئردیینی ادعا ائلدیی شخصلرین هامیسی ایستینتاقا جلب ائدیلسین».
پولیتولوگ ضرابین «ایران جاسوسو» آدلاندیریلماسینا دا مناسیبت بیلدیریب:
«بونو دقیق دئمک اولماز. حتی بئله بیر قئید وارسا دا، بو، ایران و تورکییه خصوصی خیدمت اورقانلاری آراسیندا اولان تام مخفی معلوماتدیر و خیدمتی ضرورتدن باشقا کنار هئچ بیر شخصین بو بارهده معلوماتلی اولماسی مومکون دئییل. اودور کی، آگئنت مسئلهسی سادهجه احتیمالدیر. ضراب اطلاعات، میت و یا دیگر خصوصی خیدمت اورگانینین آگنتی اولسا بئله، بونو یالنیز همین خصوصی خیدمت اورقانلارینداکی بیر نئچه اینسان بیله بیلر. چونکی بو، هم ده دؤولت سیرریدیر».
azb_Arab azb_Arab azb_Arab azb_Arab azb_Arab azb_Arab azb_Arab